CELEX: 62011FN0049
Language: hu
Date: 2011-04-18 00:00:00
Title: F-49/11. sz. ügy: 2011. április 18-án benyújtott kereset — ZZ kontra Bizottság

25.6.2011   
            
            
               HU
            
            
               Az Európai Unió Hivatalos Lapja
            
            
               C 186/36
            
         2011. április 18-án benyújtott kereset — ZZ kontra Bizottság
   (F-49/11. sz. ügy)
   2011/C 186/68
   Az eljárás nyelve: angol
   
      Felek
   
   
      Felperes: ZZ (képviselő: B. Rohde-Liebenau ügyvéd)
   
      Alperes: Európai Bizottság
   
      A jogvita tárgya és leírása
   
   A felperes által bizonyos dokumentumoknak az egészségügyi aktájából történő eltávolítása iránt előterjesztett kérelmet elutasító európai bizottsági határozat megsemmisítése, valamint kártérítési kérelem
   
      Kereseti kérelmek
   
   A felperes azt kéri, hogy a Közszolgálati Törvényszék:
   
               —
            
            
               semmisítse meg a kinevezésre jogosult hatóság 2011. január 17-i R/588jlO. sz. határozatát;
            
         
               —
            
            
               kötelezze a Bizottságot, hogy orvosi költségek megtérítése jogcímén fizessen meg a felperesnek 363,23 euró összeget;
            
         
               —
            
            
               kötelezze a Bizottságot, hogy a felperes által megnevezett orvos számára biztosítson hozzáférést a teljes személyi aktához, ideértve valamennyi egészségügyi aktát is,
               
                           —
                        
                        
                           vagy pedig a fentieknek azáltal tegyen eleget, hogy a személyi aktát elküldi a felperes jelen eljárásban részt vevő jogi képviselőjének;
                        
                     
                           —
                        
                        
                           vagy pedig azáltal, hogy hozzáférést biztosít a teljes akta másolatához;
                        
                     
                           —
                        
                        
                           vagy pedig azáltal, hogy elektronikus hozzáférést biztosít a teljes aktához;
                        
                     
         
               —
            
            
               kötelezze a Bizottságot nyilatkozattételre azzal kapcsolatban, hogy nem léteznek párhuzamos vagy további személyi, illetve egészségügyi akták;
               
                           —
                        
                        
                           vagy pedig kötelezze a Bizottságot az ilyen további akták és azok másolatainak törlésére;
                        
                     
                           —
                        
                        
                           vagy pedig kötelezze a Bizottságot, hogy az ilyen további akták teljes tartalmát vezesse át a személyi akta (vagy az egészségügyi akta) tartalmába;
                        
                     
         
               —
            
            
               kötelezze a Bizottságot, hogy a felperes alapvető jogaiban bekövetkezett, a felperes becsülete és jóhírneve szempontjából hátrányos sérelem folytán keletkezett kár jogcímén fizessen a Közszolgálati Törvényszék által méltányosnak ítélt és az eddigi ítélkezési gyakorlattal összhangban álló, de legalább azzal az éves nettó jövedelemmel megegyező mértékű kártérítést, amelyet a felperes a 2000. évben bekövetkezett eseményt közvetlenül megelőző egy év során az alperessel fennálló rendes szolgálati jogviszonyában elért;
            
         
               —
            
            
               kötelezze a Bizottságot, hogy fizessen meg a felperesnek a személyzeti szabályzat 73. cikke (2) bekezdésének b) pontja szerinti, a balesetet megelőző tizenkét hónap alatti illetményének havi összegei alapján kiszámított éves alapilletmény nyolcszorosával egyenlő, 717 863,04 euró átalányösszeget;
               
                           —
                        
                        
                           vagy pedig ennek meghatározott, a Közszolgálati Törvényszék által méltányosnak ítélt hányadát;
                        
                     
         
               —
            
            
               a Bizottságot kötelezze a költségek viselésére.